
Cînd tatăl meu, artilerist, ofiţer de carieră în Ministerul Apărării Naţionale, ieşea pe stradă în uniformă, toată 
lumea îl saluta cu respect. Un respect autentic, vizibil, atît pentru om, cît mai ales, pentru uniformă. Era înainte 
de 1989, cînd autoritatea Armatei Române decurgea firesc din maniera în care statul asigura cetăţenilor un 
nivel de cultură civică în care predarea istoriei în şcoli, pregătirea militară pentru apărarea patriei şi cultivarea 
simbolurilor naţionale se împleteau într-un construct solid educaţional. Şi deşi stagiul militar obligatoriu era 
privit ca o perioadă de chin şi of şi jale pentru tinerii înrolați, puţini erau cei care nu spuneau ulterior că taman 


acel stagiul militar i-a făcut barbaţi. 


Atunci, respectul pentru militari venea la pachet cu respectul pentru profesori, medici şi ingineri, ca o 
recunoaştere a unui statut social în care accederea nu era facilă. Unde sîntem azi şi ce s-a ales de Armata 
țării, vedem din cifrele reci şi seci. La începutul lui februarie a acestui an, într-un interviu care a stîrnit multe 
dezbateri aprinse, șeful Statului Major al Apărării, generalul Gheorghiţă Vlad, a recunoscut că deficitul de 
personal din cadrul Armatei se ridică la câteva zeci de procente. Nu a vrut să spună cîte exact, probabil din 
simplul motiv că nimeni de prin minister nu se oboseşte să ţină datele la zi. Şi tot recent, în urmă cu două 
săptămâni, „Europa Liberă”, coroborînd declaraţiile generalului Gheorghiţă Vlad cu datele oficiale obţinute de 
la M.Ap.N,, îşi informa cititorii că aproximativ 13.000 de militari au plecat din Armată în ultimii doi ani, aproape 
jumătate dintre ei prin demisie, motivele fiind, în principal, legate de salarizare şi de condiţiile de pensionare. 
Este o cifră mai mult decit îngrijorătoare, în condiţiile în care la doi paşi de România se duce, tot de doi ani, un 


ăzboi în toată regula. 


Însă motivațiile nu sînt numai acestea. Militarii pleacă din sistem fie prin demisii, fie prin pensionări anticipate, 
din mult mai multe raţiuni pe care le regăsim nu în comunicatele ministerului sau în articolele de presă, ci pe 


nu s-a schimbat[1]. 


Mai trebuie adăugate în acest tablou şi sutele de procese din instanţe prin care militarii au reclamat neacordări 
ale unor drepturi financiare de către minister pentru perioadele în care au fost în misiuni în străinătate sau 
pentru ale motive diverse. 


De o bună bucată de vreme, Armata Română e în căutare de personal de specialitate, Aceasta este cruda 
realitate din Armata României. Militarii nu pleacă numai din cauza salariilor sau a condiţiilor de pensionare 
lipsite de predictibilitate. Pleacă din toate raţiunile de mai sus, iar hemoragia de personal nu mai poate fi 
oprită, cîtă vreme problemele sînt unele de substanţă, de profunzime, sistemice, legate de cultura 
organizaţională, de mentalități, de sistemul de recrutare şi pregătire a personalului şi aşa mai departe. 


În privinţa deficitului de personal, generalul Virgil Bălăceanu sintetiza, în vara anului trecut, situaţia: „Posturile 
vacante nu au fost încadrate pentru că nu au fost solicitanţi, mai ales în corpul soldaţilor profesioniști. E o criză 
acută de personal în armată. Numai anul acesta avem un deficit de peste 4.000 de soldaţi profesionişti, peste 
1.000 de subofițeri și peste 2.000 de rezerviști voluntari. Dar mai sînt și alte nevoi. Din armată s-a plecat și se 
pleacă din cauza degringoladei în privința pensiei militare de stat versus pensiile speciale. Nu știu dacă vom 
stopa fenomenul. Când îţi pleacă vreo citeva mii de oameni într-un an e greu să umpli golul rapid. La ora 
actuală comandamentele și unităţile sunt depopulate. Nici o unitate care nu are suficienţi oameni, chiar dacă 


ar avea cea mai eficientă tehnică militară, nu e o unitate operativă”. 


De altfel, eforturile repetate ale MApN de a tot scoate la concurs tot soiul de posturi operative, atât de ofiţeri şi 
subofiţeri, cât şi de soldaţi şi gradaţi voluntari, s-a soldat repetat cu eşecuri. Bunăoară, ultimul anunţ dat pe 13 
februarie, vizează 5.093 de posturi de soldați și gradaţi profesionişti, însă oricât de bună ar fi campania de 


promovare, deocamdată bate vântul la birourile de recrutări. 


Şi „Monitorul Apărării” a reacţionat după interviul generalul Gheorghiţă Vlad: „Este pentru prima dată cînd 
generalul cu cea mai mare funcţie din armată iese şi trage un serios semnal de alarmă despre starea apărării 
în general şi rezerva armatei în particular. Chiar dacă valoarea rezervei României este clasificată şi se 
vorbeşte de o cifră estimată de 50.000, aceasta este eronată, dar şi dezechilibrată, în sensul că sînt destule 
cadre militare, dar puţini soldaţi şi gradaţi să intre în tranşee în caz de război. 


Prin termenul de rezervă, se înțelege, în special, rezerva operaţională a fiecărei ţări, militarii care au o 
pregătire de specialitate minimă şi pot intra repede în zonele de luptă. Aceasta este formată din rezervişti 
voluntari şi rezerviştii care au îndeplinit serviciul militar activ în ultimii cinci ani. Fără un serviciu militar 
obligatoriu sau voluntar, aceasta este destul de mică, ţinînd cont că rezervişti voluntari sînt până în 3.000 de 
militari. Dar pe lângă numărul mic şi proporția gradelor este îngrijorătoare, fiind o lipsă mare de grade mici, de 
soldaţi şi gradaţi, care sînt scoşi din sistem la 35 de ani, în timp ce cadrele militare sînt în evidențe pînă la 62 
de ani”. 


Uniforma militară nu mai are în ziua de astăzi aceeași căutare de altădată 

această formă de pregătire nu va înlocui serviciul militar în calitate de rezervist voluntar, ci va veni în 
completare, ca o formă distinctă. Proiectul prevede participarea, pe bază de voluntariat, la un program de 
pregătire militară de bază cu durata de pînă la patru luni, solda, în funcţie de specificaţia armei în care se 
pregăteşte, variind între 2.800 şi 3.200 de lei lunar. Probabil impozitabili. lar la finalul programului de pregătire, 
fiecare participant va primi un bonus în valoare de trei salarii medii brute. Vor fi luaţi toţi în evidenţa centrelor 


militare şi vor fi introduşi în rezerva operaţională a Armatei Române. 


Pe hârtie sună bine. În realitate, cei care se vor prezenta la uşa acestor centre vor fi din categorie acelor 
terchea-berchea care nu şi-au putut găsi de lucru în altă parte din motive de lene, alcool sau alte asemenea 
motive, cărora li se vor adăuga cei dornici de niscai bani în plus, fiindcă programul permite participrea celor 
care sînt angajaţi prin alte părţi. Însă la primul semn de război, M.Ap.N. va reuşi să mobilizeze poate nici 
jumătate dintre cei care acum se vor înscrie în program, fiindcă cealaltă jumătate va zbura iute peste graniţă. 
Aşa cum s-a întîmplat, bunăoară, la ucraineni în prima săptămînă după anunţarea începerii războiului. Oferta 
ministerului nu are absolut nimic atractiv în ea nici măcar pentru tinerii proaspăt ieşiţi de pe băncile liceului, 
care încep discuţiile cu angajatorii avînd pretenţii de salarizare de la 5.000 de lei în sus. Programul propus de 
M.Ap.N. va eşua glorios, aşa cum au eşuat şi eforturile de angajare de personal pe funcţiile vacante. 


În loc de concluzie, avem astăzi o Armată care nu mai este nici respectată în societate, nici atractivă financiar, 
nici ofertantă din punct de vedere al perspectivelor de carieră, nici profesionistă, nici omogenă şi nici 
predictibilă. Şi nu poţi duce un război cu nepoți şi amante, cu durdulii care n-au văzut o zi de poligon de 
pregătire, cu birocraţi în uniformă, cu comandanţi fără coloană vertebrală şi incompetenţi, cu soldaţi prost 
plătiţi şi demotivaţi şi cu rezervişti care la primul semn de răzbel se vor face nevăzuţi. De altfel, privind spre 
întreaga noastră Armie, la război jumătate din acesta se va face nevăzută, lăsînd cealaltă jumătate să moară 
pe front fie din lipsă de pregătire, fie din cauza ordinelor stupide ale comandanților. 


Undeva, în laboratoarele partenerilor N.A.T.O., toate aceste lucruri sînt ştiute. De aceea, înclin să cred că nu 
mai e mult pînă ce, la ordinele acestora, România va trece la armata obligatorie, ca singură soluţie rămasă 
pentru asigurarea unui număr suficient de trupe în cazul escaladării conflictului de la graniţă. 


Autor: Col. (r) Daniela Iuliana Tobă 


[1] vezi  https://wwweart-emis.ro/jurnalistica/institutiile-militare-din-romania-entitati-bugetofage-anchilozate- 
nevertebrate-si-decerebrate 

Publicat și în  https://canal33.ro/brava-armie-romana/?fbclid=IwAR2p29BGrxqwUE2Xe511VIQlcJrToseMd- 

